HERÄTYKSEN LÄPIMURTO
EVANKELISTA HERMES FALCAO JR.
TUO EVANKELIUMIA KANSOILLE
TODISTA JUMALAN IHMEITÄ
KOE JUMALAN IHMEITÄ
BRASILIA, SUOMI, RANSKA, NORJA, ENGLANTI, USA
HERÄTYKSEN LÄPIMURTO Taivas ja helvetti 2/2
Tervetuloa ohjelman pariin. Olen Hermes Falcao Jr.
Tänään meillä on sinulle sana taivaasta.
Tämä on Taivas ja helvetti -sarjan jälkimmäinen osa.
Olen innoissani.
Haastattelimme ihmisiä eri elämänaloilta. Näette haastattelun.
Olimme Richmondissa Virginiassa (USA).
Kysyimme ihmisiltä, mitä he ajattelevat taivaasta ja helvetistä.
Vastaukset olivat erilaisia.
Nykyään monet saarnaajat ja seurakunnat -
pelkäävät edes mainita taivasta ja helvettiä.
Puhutaan paljon menestyksestä ja vauraudesta -
sekä tämän maailman asioista, jotka toki ovat tärkeitä.
Monet kuitenkin unohtavat kertoa, -
että eräänä päivänä meistä jokainen siirtyy pois tästä maailmasta -
ja päätyy joko taivaaseen tai helvettiin.
On valittava joko Jeesus tai saatana, -
Pyhä Henki tai tämän maailman henki, -
elämän henki tai kuoleman henki. Välimuotoja ei ole.
Ei ole olemassa kiirastulta. On vain taivas ja helvetti.
Aloittelemme sarjan jälkimmäistä osaa.
Viime kerralla luimme monia raamatunpaikkoja.
Luen taivasta käsittelevän raamatun- paikan Ilm. 22:3:sta eteenpäin.
"Eikä mitään kirousta ole enää oleva."
"Ja Jumalan ja Karitsan valtaistuin on siellä oleva," -
"ja hänen palvelijansa palvelevat häntä" -
"ja näkevät hänen kasvonsa, ja hänen nimensä on heidän otsissansa."
"Eikä yötä ole enää oleva," -
"eivätkä he tarvitse lampun eivätkä auringon valoa," -
"sillä Herra Jumala on valaiseva heitä, ja he hallitsevat aina ja ikuisesti."
"Ja hän sanoi minulle: 'Nämä sanat ovat vakaat ja todet,'" -
"ja Herra, profeettain henkien Jumala, on lähettänyt enkelinsä" -
"näyttämään palvelijoilleen, mitä pian tapahtuman pitää."
Taivas on voimakkaan ilon, tyytyväisyyden ja onnen paikka.
Siellä ei tarvita lamppuja, sillä Herra on valo.
Karitsa, Jumalan valtakunta...
Ilmestyskirjassa puhutaan Jumalan virrasta, elämänpuusta -
ja kultakaduista.
Siellä ei ole kärsimystä eikä kirousta.
Siellä on jatkuvaa syvää kunnioitusta ja Jumalan läsnäoloa.
Sinne sinä ja minä haluamme mennä.
Minä menen sinne. Ellet tiedä vielä taivaasta, -
sinäkin päädyt sinne Jeesuksen nimessä, uskon niin.
Katsomme haastattelut ihan kohta.
Tänään puhun neljästä eri ihmistyypistä -
taivaan, helvetin ja uskomusten suhteen.
On tärkeä keskittää usko Jumalan Sanaan.
Luimme äsken taivaasta. Siellä kerrotaan myös helvetistä.
Ilmestyskirjan mukaan pelkurit, epäuskoiset, valehtelijat, varkaat -
ja kaikki ne, jotka hylkäävät Jeesuksen, kieltävät Hänet -
ja eivät usko Häneen, palavat tulisessa järvessä.
Monet sanovat: "Hermes, sinun ei pitäisi puhua tuollaista TV:ssä."
"Se on pelottavaa, erilaista ja epämukavaa."
Menneisyydessä, nykyisyydessä tai tulevaisuudessa ei ole ketään, -
jolla olisi enemmän rakkautta kuin Jeesuksella Kristuksella.
Hän on rakastavin Persoona, jonka voi löytää.
Hän on täynnä rakkautta. Hän oli lihaksi tullut rakkaus.
Hän mainitsi helvetin todellisuuden.
Haluatko olla parempi kuin Jeesus, Jumalan Poika, -
joka tuli maan päälle? Hän ei kätkenyt sanomaa pelastuksesta -
eikä taivaasta, helvetistä ja ikuisuudesta. Se oli selvää.
Hän sanoi: "Minä olen tie, totuus ja elämä."
"Kukaan ei tule Isän luo," -
"kukaan ei tule Jumalan luo muuten kuin Hänen kauttaan."
Kukaan ei voi tulla Isä-Jumalan luo muuten kuin Jeesuksen kautta.
Pietari sanoi Ap. t. 4:12:ssa: "Ei ole taivaan alla muuta nimeä," -
"jossa meidän pitäisi pelastuman."
Raamatussa sanotaan selvästi, -
että Jumalan ja ihmisen välillä on vain yksi välimies, Jeesus Kristus.
Se on selvää. Se on tärkeä ymmärtää.
Emme pelastu sillä, että kuulumme johonkin kirkkoon tai seurakuntaan.
Pelastumme uskomalla Jeesuksen antamaan uhriin ristillä -
ja Hänen ylösnousemukseensa.
Saamme ikuisen elämän, kun tunnustamme Hänet -
ja uskomme, mitä evankeliumissa ja Raamatussa sanotaan -
ja mitä Hän sanoi. Ikuinen elämä on arvokkainta, mitä voi saada.
Raamatussa sanotaan, että mitä hyödyttää voittaa koko maailma, -
jos saa sielullensa vahingon.
Katsotaan nyt kuvanauha haastatteluista, -
jotka teimme Richmondissa, Virginiassa, USA:ssa.
Saatte kuulla, mitä ihmiset ajattelevat.
Kenties ajattelet joidenkin kanssa samoin.
Kun olemme katsoneet kuvanauhan, kerron, mitä Raamatussa sanotaan -
ja miten uskomme täytyy laittaa linjaan Jumalan Sanan kanssa.
Hei! Olen Victoriya. - Olen Daniela.
Menemme ostoskeskukseen kyselemään ihmisiltä, -
mitä he ajattelevat taivaasta ja helvetistä.
Uskotko taivaaseen ja helvettiin? - Uskon.
Kumpaan menet? - Sinne, mihin Jumala lähettää.
Millaista helvetissä on? - Ei ainakaan pahempaa kuin täällä.
Uskon taivaaseen ja helvettiin.
Taivas on yhteiseloa Jumalan kanssa. Helvetti on eroa Hänestä.
En usko tuliseen helvettiin ja enkeleihin taivaassa.
Uskon taivaaseen ja Jeesukseen.
Uskotko taivaaseen ja helvettiin? - Uskon.
Tietenkin uskomme. Uskomme Jumalaan.
Uskotko tuonpuoleiseen, taivaaseen ja helvettiin?
Uskon taivaaseen mutta en helvettiin.
Uskotko, että on olemassa taivas ja helvetti?
Taivaassa on rauha.
Taivaassa on juhlat.
Kyllä. - Kiva.
Mielestäsi hyvät teot vievät taivaaseen.
En usko juudeo-kristilliseen näkemykseen taivaasta ja helvetistä.
Uskon oikeaan ja väärään, mutta...
Kuten näit, mielipiteitä on monia.
Jokaisella on mielipide siitä, mihin hän uskoo.
Mielipiteillä ei välttämättä ole perustaa.
Ihmiset eivät osaa perustella, miksi he uskovat johonkin.
On tärkeää, että uskovan mielipide perustuu Jumalan Sanaan, -
sillä se on uskomme perusta.
Haluamme ohjelmallamme luoda perustaa uskollenne.
Kuvanauhalla esiintyi mukavia ihmisiä.
He lupautuivat vastaamaan kysymyksiin ystävällisesti.
Huomasin erään asian.
Heistä suurin osa ei tiennyt yhtään, -
mikä heitä odottaisi tulevaisuudessa.
Heistä jotkut pelastuivat haastattelupäivänä.
Haastattelun jälkeen sanoimme tietävämme totuuden.
Kerroimme Jeesuksen rakkaudesta. Rukoilimme heidän puolestaan.
Jotkut kokivat Jumalan voiman. Rukoilimme nuoren miehen puolesta.
Hän tärisi ja koki Jumalan voiman ja Jeesuksen rakkauden.
Evankelioimme heitä. Jotkut pelastuivat.
Kutsuimme heitä kirkkoon.
On tärkeää ymmärtää, mitä ihmiset uskovat.
Vertailukohdaksi on otettava Jumalan sana.
Helvetti- ja taivasuskon suhteen on neljä eri ihmisryhmää.
Jotkut eivät usko taivaaseen eivätkä helvettiin.
He uskovat, että taivas ja helvetti ovat läsnä täällä.
He uskovat, että taivas on täällä silloin, kun elämä hymyilee.
Kun asiat sujuvat huonosti, helvetti on täällä.
Maan päällä voi siis olla taivas ja helvetti, -
sen mukaan olemmeko onnellisia tai murheellisia.
He eivät usko, että taivas ja helvetti ovat todellisia paikkoja.
Jo viimeksi luimme muutamia raamatunpaikkoja.
Haluan lukea erään kohdan, jossa Jeesus puhui.
Jos uskoo Jeesuksen sanoihin, kohta on hyödyllinen.
Tuo kohta on Matt. 13:41―43.
"Ihmisen Poika lähettää enkelinsä," -
"ja he kokoavat hänen valtakunnastaan kaikki," -
"jotka ovat pahennukseksi ja jotka tekevät laittomuutta," -
"ja heittävät heidät tuliseen pätsiin;"
"siellä on oleva itku ja hammasten kiristys."
"Silloin vanhurskaat loistavat Isänsä valtakunnassa niin kuin aurinko."
Jeesus puhuu hyvin selvästi: Ihmisen Poika lähettää enkelinsä.
Pahantekijät heitetään tuliseen pätsiin.
Se on kärsimyksen, tulen ja tuomion paikka.
Siellä on oleva itku ja hammasten kiristys.
Hän puhuu vanhurskaista, niistä, jotka uskovat Jeesukseen -
ja ovat uudestisyntyneitä. Kyse ei ole uskonnosta vaan Jeesuksesta.
Hän on ainoa välimies Jumalan ja ihmisen välillä.
Jeesus sanoi: "Minä olen ovi."
"Jos joku minun kauttani menee sisälle, niin hän pelastuu."
Hän sanoi olevansa ainoa tie.
Hän ei sanonut: "Taivaaseen on muitakin teitä."
"Lue spiritismistä. Usko Buddhaan..."
Ei. Hän sanoi: "Minä olen tie."
"Minä olen totuus ja elämä."
Ne, jotka ymmärtävät kieliopin päälle, tietävät, -
että on olemassa määräinen artikkeli.
Sillä ilmaistaan, että kyse on jostakin määrätystä.
Se on ainoa.
Kun Jeesus sanoi: "Minä olen tie", se tarkoittaa, ettei ole toista tietä.
Hän on totuus ja elämä.
Hän sanoi:
"Vanhurskaat loistavat Isänsä valtakunnassa niin kuin aurinko."
Jeesus sanoi selvästi, -
että jotkut menevät tuliseen pätsiin, tuomioon -
ja ikuiseen eroon Jumalasta.
Jotkut pitävät mainintaa helvetistä loukkauksena, -
mutta Jeesus mainitsi helvetin.
En missään nimessä julista vain helvettiä ja tuomiota.
Minut tuntevat tietävät sen.
Jos Jeesus ei kätkenyt todellisuutta, -
meidän julistajina, pastoreina ja evankeliumin palvelijoina -
ei pitäisi kätkeä sitä. Monet pastorit kätkevät sen, koska he pelkäävät, -
että ihmiset loukkaantuvat ja lähtevät pois.
Jos Jeesus puhui siitä ja me olemme Hänen opetuslapsiaan, -
meidän täytyy puhua siitä.
Toinen ihmisryhmä uskoo taivaaseen mutta ei helvettiin.
Tapasimme sellaisia ihmisiä. Eräs nainen sanoi:
"Uskon, että on olemassa taivas," -
"koska uskon Jumalaan ja Jeesukseen," -
"mutta en usko helvettiin."
"En usko, että Jumala lähettäisi ihmisiä helvettiin."
"En usko, että Jumala tekisi niin."
Uskon, että Jumala rakastaa ihmiskuntaa.
Hän rakasti maailmaa niin, että Hän antoi ainoan Poikansa, -
ettei yksikään, joka Häneen uskoo, hukkuisi, -
vaan hänellä olisi iankaikkinen elämä.
Olen lukenut raamatunpaikkoja, jotka vahvistavat helvetin todellisuuden.
Jeesus mainitsi helvetin saarnoissaan ja sanomissaan.
Älä yritä olla tietäväisempi kuin Jeesus.
Älä tee sitä virhettä.
Monet haluavat olla armeliaampia ja rakastavampia kuin Jeesus.
Tahdon sanoa, ettei se ole mahdollista.
Et voi olla armeliaampi tai rakastavampi kuin Hän.
Hän kuoli jokaisen puolesta. Hän vuodatti verensä ihmisten puolesta.
Emme voi olla armahtavampia ja rakastavampia kuin Jeesus.
Älä siis väitä, ettei ole helvettiä. Raamattu ja Jeesus puhuivat siitä.
Meidän ei pitäisi hävetä todellisuudesta puhumista.
En enää toista raamatunkohtia uudelleen.
Raamatussa sanotaan selvästi, että taivas ja helvetti ovat todellisia.
Ei voi sanoa, että uskoo taivaaseen mutta ei helvettiin.
Kolmannen ryhmän muodostavat ne, -
jotka uskovat taivaaseen ja helvettiin.
He sanovat: "Uskon taivaaseen ja helvettiin."
"Taivaassa ja helvetissä on ihmisiä."
Heidän uskonsa ei kuitenkaan ole raamatunmukainen.
Se selviää, kun esittää lisäkysymyksen.
Eräs mukava mies oli haastateltavana.
Hän sanoi uskovansa taivaaseen ja helvettiin.
Kysyimme: "Miten taivaaseen pääsee?"
Hän sanoi: "Jos on hyvä ja tekee hyviä tekoja," -
"kaikki on hyvin ja pääsee taivaaseen."
Häneltä kysyttiin: "Vievätkö hyvät työt taivaaseen?"
Hän vastasi: "Kyllä." Raamatussa ei sanota niin.
Raamatun mukaan on vain yksi tie.
Voimme antaa kaikki rahamme köyhille -
ja kantaa naapurin ruokakassit. Se on kaikki hyvää.
Nuoret voivat siivota vanhempiensa kodin -
ja pestä autot ja muuta.
Kannattaa tehdä hyviä tekoja, mutta ne eivät vie taivaaseen.
On vain yksi tie. Hänen nimensä on Jeesus.
Haluan lukea raamatunkohdan Tiit. 3:5:stä:
"Jumala pelasti meidät, -
"ei vanhurskaudessa tekemiemme tekojen ansiosta," -
"vaan laupeutensa mukaan" -
"uudestisyntymisen peson ja Pyhän Hengen uudistuksen kautta," -
"jonka Hengen hän runsaasti vuodatti meihin" -
"meidän Vapahtajamme Jeesuksen Kristuksen kautta," -
"että me vanhurskautettuina hänen armonsa kautta -
"tulisimme iankaikkisen elämän perillisiksi toivon mukaan."
"Ei vanhurskaudessa tekemiemme tekojen ansiosta," -
"vaan laupeutensa mukaan"
Se ei tule vanhurskauden tekojen tai ylipäätään hyvien tekojen kautta.
Se ei tule antamisen, siivoamisen, autonpesun, -
ruokakassien kantamisen tai muidenkaan tekojen kautta, -
vaan laupeutensa mukaan uudestisyntymisen peson -
ja Pyhän Hengen uudistuksen kautta, -
jonka hän vuodatti meihin Vapahtajamme Jeesuksen kautta.
Taivaaseen ei siis pääse hyvien tekojen kautta.
Raamatun mukaan armosta meidät on pelastettu uskon kautta, -
ei tekojen kautta, ettei kukaan kerskaisi.
Kukaan ei voi sanoa: "Olen pelastettu, koska olen hyvä ihminen."
"Olen pyhä ja puhdas."
Se ei käy. Se tulee yksin armosta.
Neljäs ihmisryhmä uskoo Raamatun mukaan.
Se olemme me! Me uskomme taivaaseen ja helvettiin.
Uskomme, että ikuiseen elämään vie vain yksi tie.
On vain yksi välimies, ovi, tie, totuus ja elämä. Hän on Jeesus Kristus.
Hän haluaa tulla elämääsi tänään.
En usko, että sattumalta käänsit kanavalle juuri nyt.
Älä vaihda kanavaa.
Rukoilen puolestasi Jeesuksen nimessä.
Ehkä sinulla on tuskaa tai ahdistusta ja olet neuvoton.
Kutsun nyt niitä, jotka eivät ole varmoja taivaasta ja helvetistä -
ja jotka eivät ole varmoja ikuisuuskohtalostaan.
Jos sydämesi pysähtyisi, minne päätyisit?
Ajattele sitä.
Jos tämä olisi viimeinen hengenvetosi, minne päätyisit?
Tiedätkö sataprosenttisen varmasti, että menet taivaaseen?
Jos epäilet, rukoile kanssani, -
koska saat varmuuden. Jeesus tulee elämääsi.
Hän antaa anteeksi syntisi. Hän antaa sinulle pelastusvarmuuden.
Olitpa käynyt seurakunnassa miten monta kertaa tahansa, -
jos sinulla ei ole pelastusvarmuutta, ota se vastaan.
Jos et ole kohdannut Jeesusta etkä ottanut Häntä sydämeesi, -
sinun täytyy ottaa Hänet vastaan tänään. Rukoillaan yhdessä.
Sano: "Herra, Jeesus, annan Sinulle sydämeni tänään."
"Anna anteeksi syntini. Puhdista minut."
"Pyyhi puhtaaksi menneisyyteni."
"Uskon, että kuolit ristillä puolestani ja nousit ylös jälleen."
"Tule sydämeeni. Anna minulle uusi elämä."
"Olet nyt Herrani ja Vapahtajani ikuisesti Jeesuksen nimessä, aamen."
Raamatussa sanotaan, -
että jokainen, joka huutaa avuksi Herran nimeä, pelastuu, -
ja että kaikille, jotka ottivat Hänet vastaan, -
Hän antoi voiman tulla Jumalan lapsiksi.
Sinusta on tullut Jumalan lapsi. Olet syntynyt uudesti.
Tarvitset seurakuntaa, joka uskoo Jumalan ja Pyhän Hengen voimaan.
Siunaan sinua Jeesuksen voimallisessa nimessä.
Sairaat parantukoot Jeesuksen nimessä.
Julistamme Jumalan läsnäoloa ja voimaa.
Tutki raamatunkohtia taivaasta ja helvetistä.
Aiomme tehdä lähetysmatkan joulukuussa.
Menemme Brasilian pääkaupunkiin, Brasíliaan, 5.―13. joulukuuta.
Järjestämme konferensseja ja autamme köyhiä.
Jaamme ruokaa ja rukoilemme kaduilla.
Palvelemme tuhansia ihmisiä konferensseissa ja slummeissa.
Kutsun teitä mukaamme.
Suomesta ja Yhdysvalloista on jo tulossa väkeä.
Rekisteröidy matkalle kotisivuillamme www.revivalexplosion.com
Hakemuksen ja lisätietoja saa napsauttamalla Brasilia-ilmoitusta.
Annamme neuvoja Brasiliaan matkustamisesta.
Käy internet- ja Facebook-sivuillamme.
Olette rakkaita. Rukoilemme puolestanne.
Siunaan teitä Jeesuksen nimessä.
Kuuntele podcastejamme. Jumala päivääsi runsaasti siunatkoon.
Suomennos: Marianne Tenetz